**OSNOVNA ŠKOLA ANTUNA BAUERA**

**VUKOVAR , Augusta Šenoe 19**

**Klasa:401-01/17-01/**

**Ur.br: 2188-97-01-17-01**

**Vukovar, 17.10.2017.**

**Broj RKDP: 21560 Razina: 31**

**Matični broj škole: 01417223 Šifra djelatnosti:8520**

**OIB škole: 10726699143 Razdjel: 000**

**OBRAZLOŽENJE FINANCIJSKOG PLANA ZA 2018. GODINU**

**TE PROJEKCIJE ZA 2019. I 2020. GODINU**

1. **Sažetak djelokruga rada proračunskog korisnika**

Osnovna škola Antuna Bauera provodi program osnovno školsko obrazovanja koji je obvezan za svu djecu u Republici Hrvatskoj. Nastava je organizirana u jutarnjoj i poslijepodnevnoj smjeni u petodnevnom radnom tjednu sa slobodnim subotama.

Među smjenu koristimo za održavanje sjednica stručnih,razrednih i učiteljskih vijeća.

Nastava se ,redovna,izborna ,dodatna i dopunska izvodi prema nastavnim planovima i programima, koje je donijelo MZOŠ, te po Godišnjem planu i programu za 2017./2018.god. i Školskom kurikulumu za školsku godinu 2017./2018.

U PŠ Svinjarevcima izvodi se nastava u kombiniranim odjelima 1.3. i 2.4. razred.

Matičnu školu te PŠ Svinjarevci i Petrovci polaze ukupno 332 učenika u 22 razredna odjela.

Planiramo da ćemo i iduće školske godine zadržati isti broj odjela i učenika.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

* Stalnim usavršavanjem učitelj (seminari,stručni skupovi,aktivi) i podizanjem nastavnog standarda na višu razinu
* Poticanjem učenika na izražavanje kreativnost, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

1. **Zakonske i druge podloge na kojima se zasniva programa rada škole**

* Zakon o odgoju i obrazovanju, NN, br. 87/08., 86/09., 92/10., 90/11
* Zakon o ustanovama, NN br. 76/93., 29/97., 47/99., 35/08.,
* Zakon o proračunu( NN, br. 87/08), Pravilnik o proračunskim kvalifikacijama (NN, br. 114/10. I 31/11.)
* Godišnji izvedbeni odgojno obrazovni plani i program rad za školsku godinu 2017/2018
* (skraćeni GPP)
* Školski kurikulum OŠ Antuna Bauera Vukovar, nastavne i izvannastavne aktivnosti za školsku godinu 2017/2018.

1. **Usklađenost ciljeva,strategije i programa s dokumentima dugoročnog razvoja**

Školske ustanove ne donose strateške ,već godišnje operativne planove (GPP i školski kurikulum) prema planu i programu koje je donijelo MZOŠ. Vertikala usklađenosti ciljeva i programa MZOŠ-a jedinice lokalne regionalne samouprave- školske ustanove još nije provedena.

Također planovi se odnose na nastavnu , a ne fiskalnu godinu. To je uzrok mnogim odstupanjima u izvršenju financijskih planova, npr. pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

1. **Ishodišta i pokazatelji na kojima se zasnivaju izračuni i ocjene potrebnih sredstava za** provođenje programa

Izvori sredstava za financiranje rada OŠ Antuna Bauera su:

* Opći prihodi i primici, skupina 671- državni proračun za materijalne troškove poslovanja te održavanje i obnovu nefinancijske imovine
* Prihodi po posebnim propisima sastoje se od prihoda sufinanciranja uplate roditelja za školsku kuhinju i provedbu dodatnih aktivnosti škole izleti ,terenska nastava.

Indeksi rasta koje smo dužni primijetiti u planiranju rashoda koji se planiraju prema minimalnom standardu te rashoda za zaposlene (Uputa za izradu proračuna 2018.-2020.godine) su slijedeći:

|  |  |  |  |  |
| --- | --- | --- | --- | --- |
|  | Predviđeni indeksi za 2017/2018 |  | Projekcija |  |
| Indeks 2018/2019 | Indeks 2019/2020 | Indeks 2020/2021 |
| Rashodi za zaposlene | 100,00 | 100,00 | 100,00 | 100,00 |
| Materijalni rashodi | 100,00 | 100,00 | 100,00 | 100,00 |
| Rashodi za nabavu imovine | 100,00 | 100,00 | 100,00 | 100,00 |

1. **Prihodi iz državnog proračuna**

Prihodi nisu planirani isključivo u skladu s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodataka na staž ( 0,5 % po godini staža ) .

Ostali izdaci za zaposlene: prijevoz zaposlenika na posao i s posla, izdaci za regres,božićnica, dar djeci planirani su na osnovi sadašnjeg stanja( cca 518.500,00 kuna godišnje.

Statički svake godine imamo i izdatke za dvije pomoći za bolovanja duža od 90 dana i dvije pomoći u slučaju smrti u godini( cca 15.509,00 kuna) .Također trošak za isplatu jubilarnih nagrada što ovisi o broju zaposlenih koji navrše određeni broj godina rada potrebnih za isplatu, što varira od 11.000 kuna – 35.000 kuna po godini. Brojčani pokazatelji su u tablicama Prava po kolektivnom ugovoru i Predviđeni prihodi od MZOŠ-a za zaposlene koji se nalaze kao radni listovi u mapi Financijski plan 2018 -2020 županija (tablice u privitku).

1. **Prihodi od županije**

Prihodi za financiranje rashoda, koji se financiraju minimalnim standardima, planirali smo primjenom financijskih pokazatelja iz uputa za izradu proračuna što znači kako smo primijenili zadane indekse.

Od tako dobivenih vrijednosti prihoda prvo smo predvidjeli fiksne rashode koji se planiraju na osnovi potrošnje tekuće godine, tj. troškove energije ,rashod za zdravstveni pregled zaposlenika koji je ugovoren Kolektivnim ugovorom za zaposlene u Osnovnoškolskim ustanovama.

Rashode za tekuće investicijsko održavanje planirali smo u istom iznosu, kao i što i očekujemo ostvariti prema broju učenika, broju odjela i za zgradu( Tablica analiza rashoda iznad minimalnog standarda je u privitku u mapi minimalni standardi kroz godine u privitku)

U rashodima iz kategorije općih troškova prvo smo planirali obvezne rashode za komunalne usluge ( voda, deratizacija….), rashode za telefon, platni promet te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

S obzirom da broj djece stagnira planiramo isti broj djece i odjela i iduće školske godine 2017/2018. Analize rashoda koji se financiraju iz minimalnog standarda prikazani su u tablicama, radnim listovima, u mapi Minimalni standardi kroz godine.(tablice u privitku).Sredstva za organizaciju natjecanja nisu planirana ni na prihodovnoj niti na rashodovnoj strani, jer u trenutku izrade financijskog plana ne znamo hoćemo li biti domaćini kojeg natjecanja te koliko će sudionika takvo natjecanje obuhvatiti.

Plan razvojnih programa nije sačinjen, jer za njega nisu osigurana sredstva. Naime osnivač nam osigurava sredstva za tekuće investicijsko održavanje samo u okviru minimalnog standarda. Uključeni smo u slijedeće projekte: Obrazovanje bez teškoća: Implementacija usluge pomagač u nastavi u svrhu jednakih obrazovnih mogućnosti za svu djecu nositelj projekta udruga Bubamara, Vinkovci te besplatna prehrana za djecu čiji roditelji nisu u mogućnosti financirati njihovu prehranu,a ispunjavaju tražene uvijete udruge Hrast, Vinkovci.

Namjenski prihodi od sufinanciranja obuhvaćaju prihode sufinanciranja prehrane učenika,izleta posjeta kazalištu,kinu, muzeju i dr., ako prijevoz organizira škola.

**Ravnatelj:**

**\_\_\_\_\_\_\_\_\_\_\_\_\_\_**

**/Joza Mihaljev/**